Ειδικό Σήμα Λειτουργίας σε Επιχειρήσεις Γηπέδων Γκολφ
Αίτηση – Υπεύθυνη Δήλωση σύμφωνα με το άρθρο 8 του Ν. 1599/1986, στην οποία αναγράφονται τα στοιχεία του αιτούντος φυσικού ή νομικού προσώπου, ο Αριθμός Φορολογικού Μητρώου (Α.Φ.Μ.) και η Δημόσια Οικονομική Υπηρεσία (Δ.Ο.Υ.) στην οποία ανήκει και δηλώνεται επίσης: α) ο προς έγκριση διακριτικός τίτλος και β) η εφαρμογή των αρχιτεκτονικών σχεδίων βάσει των οποίων εκδόθηκε η σχετική οικοδομική άδεια.
Για τα νομικά πρόσωπα η αίτηση συνοδεύεται από τα έγγραφα που αποδεικνύουν τη νόμιμη σύσταση και λειτουργία τους.
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Εφόσον η αίτηση υποβάλλεται από νομικό πρόσωπο, αυτό θα πρέπει να έχει συσταθεί και να λειτουργεί νόμιμα.
Ύπαρξη της κατάλληλης έκτασης - ιδιοκτησίας ή παραχώρηση χρήσης τουλάχιστον για 10 χρόνια εφόσον το γήπεδο γκολφ ανεγείρεται είτε αυτοτελώς είτε ως τμήμα σύνθετου τουριστικού καταλύματος. Στην περίπτωση που το γήπεδο γκολφ ανεγείρεται σε συνδυασμό με κύριο ξενοδοχειακό κατάλυμα, η ελάχιστη διάρκεια της μίσθωσης ή υπομίσθωσης ορίζεται σύμφωνα με τα προβλεπόμενα στην Υπουργική Απόφαση 216/2015 (Β΄ 10).
Ο αιτών να μην έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Εφόσον η αίτηση υποβάλλεται από νομικό πρόσωπο, το ΕΣΛ εκδίδεται στο όνομα του Νομικού Προσώπου και η εν λόγω προϋπόθεση καλύπτεται από αντίγραφο ποινικού μητρώου του κατά περίπτωση νόμιμου εκπρόσωπου που την υποβάλλει.
Τεκμηρίωση πλήρωσης των τεχνικών και λειτουργικών προδιαγραφών.
Καλή λειτουργία του αποχετευτικού συστήματος.
Πλήρωση των προϋποθέσεων πυρασφάλειας για τις κτιριακές εγκαταστάσεις.
Υποβολή καταλόγου τιμών της επιχείρησης για θεώρηση.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση Ειδικού Σήματος Λειτουργίας σε επιχειρήσεις γηπέδων γκολφ και απευθύνεται σε φυσικά και νομικά πρόσωπα.
Υπέρ ΕΟΤ €14,67 ευρώ/οπή, το οποίο κατατίθεται στο λογαριασμό 26180 στην Τράπεζα της Ελλάδος:
Υπέρ Ταμείου Ασφάλισης Υπαλλήλων Τραπεζών και Επιχειρήσεων Κοινής Ωφέλειας (Τ.Α.Υ.Τ.Ε.Κ.Ω.) (€1,47/οπή), το οποίο κατατίθεται στο λογαριασμό 546025/54 στην Εθνική Τράπεζα.
Υπέρ Ε.Ο.Τ. ποσού είκοσι εννέα ευρώ και τριάντα πέντε λεπτών (29,35 ευρώ) κατ’ έτος, για τη θεώρηση του καταλόγου τιμών, το οποίο κατατίθεται στο λογαριασμό 26180 στην Τράπεζα της Ελλάδος.
Καταστατικό της εταιρείας και τυχόν τροποποιήσεις αυτού, με τα αντίστοιχα ΦΕΚ δημοσίευσής τους ή πιστοποιητικά καταχώρισης στα βιβλία εταιρειών του Πρωτοδικείου της έδρας της εταιρείας.
Πιστοποιητικό Εταιρικών Μεταβολών που εκδίδεται για τις ΕΠΕ, ΟΕ και ΕΕ από το Πρωτοδικείο της έδρας της εταιρείας και για τις ΑΕ από την Υπηρεσία Εμπορίου της οικείας Περιφέρειας.
Πιστοποιητικό μη κήρυξης του νομικού προσώπου σε πτώχευση από το αρμόδιο Πρωτοδικείο ή ισοδύναμο έγγραφο για νομικά πρόσωπα που έχουν την έδρα τους σε άλλο κράτος-μέλος της Ε.Ε. Ως ισοδύναμο έγγραφο νοείται αυτό που έχει εκδοθεί από αρμόδια δικαστική ή διοικητική αρχή του κράτους-μέλους με το οποίο βεβαιώνεται η μη κήρυξη σε πτώχευση.
Συμφωνητικό μίσθωσης, εφόσον πρόκειται για μη ιδιόκτητη εγκατάσταση.
Αντίγραφο ποινικού μητρώου γενικής χρήσης, έκδοσης τελευταίου τριμήνου ή ισοδύναμο έγγραφο, όταν ο αιτών έχει την ιθαγένεια άλλου κράτους -μέλους της ΕΕ από το οποίο να προκύπτει ότι ο αιτών (φυσικό πρόσωπο ή ο κατά περίπτωση νόμιμος εκπρόσωπος) δεν έχει καταδικαστεί αμετάκλητα για κακούργημα ή για κάποιο από τα πλημμελήματα της κλοπής, υπεξαίρεσης, απάτης, εκβίασης, πλαστογραφίας, παραχάραξης, βαριάς σωματικής βλάβης, παράβασης των διατάξεων περί ναρκωτικών ή των διατάξεων που αναφέρονται στα ήθη. Ως ισοδύναμο έγγραφο νοείται αυτό που έχει εκδοθεί από αρμόδια δικαστική ή διοικητική αρχή του κράτους-μέλους με το οποίο βεβαιώνεται η μη καταδίκη για τα ανωτέρω αδικήματα.
Δήλωση του εντεταλμένου μηχανικού στην οποία δηλώνεται ότι το γήπεδο γκολφ έχει ανεγερθεί και πληροί όλες ανεξαιρέτως τις τεχνικές και λειτουργικές προδιαγραφές που προβλέπονται στην Υπουργική Απόφαση 21527/2014.
Βεβαίωση καλής λειτουργίας του αποχετευτικού συστήματος και για το πόσιμο του νερού, η οποία εκδίδεται από την αρμόδια υπηρεσία του οικείου Ο.Τ.Α..
Πιστοποιητικό πυρασφάλειας για το σύνολο της εγκατάστασης, το οποίο εκδίδεται από την οικεία Πυροσβεστική Υπηρεσία.
Απόφαση Έγκρισης Περιβαλλοντικών Όρων (ΑΕΠΟ).
Αν στη χώρα καταγωγής ή προέλευσης δεν προβλέπεται η έκδοση ισοδύναμου εγγράφου (πιστοποιητικό μη κήρυξης σε πτώχευση) αυτό δύναται να αντικατασταθεί από ένορκη βεβαίωση ή για κράτη μέλη όπου δεν υφίσταται τέτοια, από υπεύθυνη δήλωση, η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής και προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Η δήλωση περί μη κήρυξη σε πτώχευση μπορεί να δοθεί ενώπιον αρμόδιου επαγγελματικού οργανισμού.
Αν στη χώρα καταγωγής ή προέλευσης δεν προβλέπεται η έκδοση ισοδύναμου εγγράφου ( προς το απόσπασμα ποινικού μητρώου) αυτό δύναται να αντικατασταθεί από ένορκη βεβαίωση ή για κράτη μέλη όπου δεν υφίσταται τέτοια, από υπεύθυνη δήλωση, η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής και προέλευσης, οι οποίοι χορηγούν βεβαίωση περί παροχής της ένορκης βεβαίωσης ή της υπεύθυνης δήλωσης. Τα έγγραφα που εκδίδονται σύμφωνα με τα ανωτέρω δεν είναι δυνατόν να υποβληθούν μετά την πάροδο τριών μηνών από την ημερομηνία έκδοσής τους. Αναζητείται αυτεπάγγελτα, εφόσον εκδίδεται από ημεδαπή αρχή.
Χορήγηση Ειδικού Σήματος Λειτουργίας σε Επιχειρήσεις Γηπέδων Γκολφ
Σύσταση Ειδικής Υπηρεσίας Προώθησης και Αδειοδότησης Τουριστικών Επενδύσεων στον Ελληνικό Οργανισμό Τουρισμού. Τροποποιήσεις: - ν. 4688/2020 (Α΄ 101) παρ. 3 άρθρο 51- Τροποποίηση παρ. 2 άρθρου 12 του ν. 4002/2011 (αρμοδιότητες ΕΥΠΑΤΕ) - ν. 4179/2013 (Α΄ 175) άρθρο 14 – Τροποποίηση ν. 4002/2011 (μεταφορά ΕΥΠΑΤΕ από τον ΕΟΤ στο Υπουργείο Τουρισμού) - ν. 4070/2012 (Α΄ 82) άρθρο 148 - Τροποποίηση ν. 4002/2011.
Προϋποθέσεις για έκδοση ΕΣΛ Τροποποιήθηκε με την Κ.Υ.Α. ΔΙΑΔΠ/Φ.Α2.1./1623/19.01.2011 (Β΄ 29) «Απλούστευση της διαδικασίας για τη χορήγηση Ειδικού Σήματος Λειτουργίας σε επιχειρήσεις γηπέδων γκολφ. Ένταξη της διαδικασίας στα Ενιαία Κέντρα Εξυπηρέτησης (Ε.Κ.Ε.).»
Προδιαγραφές - κατάργηση της ΥΑ 520010/6/1994 Τροποποιήθηκε με την ΥΑ 17723/2020 (Β΄ 5180).
Προδιαγραφές Τροποποιήσεις: - ΥΑ 2748/2012 (Β΄ 532), άρθρο 1 - Τροποποίηση άρθρου 1 ΥΑ 520010/6/1994 - ΥΑ Τ/15802/2003 (Β΄ 1927), άρθρα 1, 2 – Τροποποίηση αρ.1 ΥΑ 520010/6/1994.
Σε περίπτωση παρέλευσης άπρακτης της προβλεπόμενης προθεσμίας (50 ημέρες), θεωρείται ότι η αίτηση του ενδιαφερόμενου έχει γίνει σιωπηρώς δεκτή και η άδεια έχει εκδοθεί, σύμφωνα με την παρ. 4 του άρθρου 14 του ν. 3844/2010 (Α΄ 63). Ο ενδιαφερόμενος, στην προαναφερόμενη περίπτωση της σιωπηρής έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ.4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει στο πρωτόκολλο του Υπουργείου Τουρισμού αυτοπροσώπως ή ταχυδρομικά ή μέσω του ΚΕΠ που λειτουργεί ως Ενιαίο Κέντρωο Εξυπηρέτησης, την αίτηση, συνοδευόμενη από τα απαιτούμενα δικαιολογητικά.
Ο ενδιαφερόμενος υποβάλλει ηλεκτρονικά την αίτηση, συνοδευόμενη από τα απαιτούμενα δικαιολογητικά, στο portal eugo.
O αρμόδιος υπάλληλος του Πρωτοκόλλου του Υπουργείου Τουρισμού ή του ΚΕΠ - ΕΚΕ παραλαμβάνει την αίτηση και τα δικαιολογητικά και χορηγεί Βεβαίωση Υποβολής Αιτήματος στον ενδιαφερόμενο. Στη συνέχεια η αίτηση με τα συνημμένα δικαιολογητικά διαβιβάζεται υπηρεσιακά στην ΕΥΠΑΤΕ.
Ο αρμόδιος υπάλληλος της ΕΥΠΑΤΕ, στον οποίο χρεώνεται η αίτηση, ελέγχει την αίτηση και τα υποβαλλόμενα δικαιολογητικά ως προς την πληρότητα και την ορθότητά τους. Σε περίπτωση ελλείψεων ή μη ορθών δικαιολογητικών ενημερώνεται γραπτώς, μέσω email, τηλεφώνου ή/και ενημερωτικού εγγράφου ο ενδιαφερόμενος.
Εφόσον ο φάκελος της αίτησης είναι πλήρης και διαπιστωθεί ότι πληρούνται οι ανωτέρω προδιαγραφές, ο αρμόδιος υπάλληλος ετοιμάζει, υπογράφει και προωθεί προς υπογραφή το Ειδικό Σήμα, στην Προϊσταμένη της ΕΥΠΑΤΕ. Σε αντίθετη περίπτωση, συντάσσεται και αποστέλλεται ενημερωτικό έγγραφο και ο φάκελος τίθεται στο αρχείο της Υπηρεσίας μέχρι τη συμπλήρωσή του.
Η Προϊσταμένη της ΕΥΠΑΤΕ υπογράφει το Ειδικό Σήμα Λειτουργίας.
Ο ενδιαφερόμενος ενημερώνεται για τη χορήγηση του Ειδικού Σήματος Λειτουργίας.
Διενεργείται αυτοψία από τον Αρμόδιο Υπάλληλο του ΕΥΠΑΤΕ προκειμένου να διαπιστωθεί η εφαρμογή των προδιαγραφών της YA 21527/2014, όπως τροποποιήθηκε και ισχύει.
Ηλεκτρονική Υποβολή Αίτησης και Δικαιολογητικών